-Այստեղ բյուջեի հարց չկա, պետության շահ չկա, կենսամակարդակի բարձրացման խնդիր էլ չկա, սա լրիվ ուրիշ է: Դրանից ելնելով կարելի է եզրակացություն անել, որ այստեղ ինչ-որ մի ուրիշ բան կա: Այստեղ անձերով է պայմանավորված, ուրիշ խնդիր է լուծվում: Մնացած եզրակացություններն էլ կարելի է թողնել մամուլին կամ այն քաղաքական գործիչներին, ովքեր հայտարարություն են անում, դա արդեն իրենց խնդիրն է: Բայց զուտ մասնագիտական մոտեցումն այսպիսին է. քանի դեռ պետությունը միշտ ցանկություն ունի միջամտել տնտեսությանը և, իր պատկերացմամբ, առանց խորհրդակցելու տնտեսվարող սուբյեկտների հետ, կարգավորիչ գործունեություն ծավալել, վատ է լինելու: Ես միշտ ասել եմ, որ 3 կամ 5 տարի եկեք հարկային դաշտին վերաբերող օրենքների փոփոխություն չանենք: Ազգային ժողովի վերջին տարիների գործունեությունը արդյունքը, ամենակարևոր գործը եղել է հարկային օրենսգրքեր փոխելը: Վտանգը հենց այն է, որ սա արվում է բարեփոխումների անվան տակ: Երբ ասում են բարեփոխում, ուրեմն պետք է զգուշանալ: Եվ այս ամենից հետո հաջորդ հարցի պատասխանն է գալիս, թե ինչու են մարդիկ երկրից գնում... Շատ պարզ է ինչու: